En vaske-tørremaskine er især praktisk for dig som bor småt og ikke har plads til både en vaskemaskine og en tørretumbler. Det kan også være, du ikke har lyst til at investere i to maskiner. Du skal dog være opmærksom på at en vaske-tørremaskine har nogle begrænsninger, som en traditionel tørretumbler ikke har. En vaske-tørremaskine har for eksempel en mindre tromle og kan derfor ikke tørre ligeså meget tøj som en klassisk tørretumbler, og den tørrer heller ikke dit vasketøj ligeså effektivt. Med en vaske-tørremaskine kan det derfor ofte tage 4-6 timer, at tumble dit vasketøj tørt. Hvis du har tid til at vente på det, og desuden ikke har et stort behov for at tørre vasketøj i maskine i hverdagen, kan en vaske-tørremaskine være et udmærket valg for dig.